Nr.5481 /21.06.2019

**În atenția Doamnei/Domnului Director**

**Ref.: Informare cu privire la cele mai recente evoluții ale unor inițiative dezvoltate de Consiliul Europei în domeniul educației**

Urmare adresei Direcției Generale Relații Internaționale și Afaceri Europene nr.2360/SA/30.05.2019, vă transmitem cele mai recente inițiative dezvoltate de Consiliul Europei a dezvoltat , în domeniul educației:

**1. Portalul educațional pentru învățare online și lansarea primului master class**

* În contextul aniversării a 70 de ani de existență, Consiliul Europei a lansat un portal pentru învățare online dedicat educației - Education Portal for Online Learning / Portail Education pour l'Apprentissage en Ligne.
* Portalul cuprinde un catalog al resurselor Consiliului Europei dedicate cadrelor didactice, alături de cursuri de învățare autonomă și cursuri online interactive (master classes). Toate resursele sunt disponibile gratuit.
* Portalul poate fi accesat la adresa: <https://www.coe.int/en/web/learning-resources/home>
* Primul curs online interactiv - Old and new media and infox (fake news) va fi organizat în perioada **16 septembrie - 18 octombrie 2019** și este dedicat cadrelor didactice, formatorilor, directorilor de școli și profesioniștilor din domeniul educației.
* Mai multe informații sunt disponibile la adresa [*https://www.coe.int/en/web/learning-resources/master-classes*](https://www.coe.int/en/web/learning-resources/master-classes)

**2.** **Educație pentru cetățenie digitală**

* Pentru veni în sprijinul cadrelor didactice, părinților, factorilor de decizie și altor actori din domeniul educației, Consiliul Europei a lansat *Ghidul pentru educație pentru cetățenie digitală* (*Digital citizenship education handbook*), disponibil în limba engleză și care poate fi descărcat, gratuit, de la adresa <https://www.coe.int/en/web/digital-citizenship-education/-/being-child-in-the-age-of-technology-difgital-cititzenship-education-handbook>.
* Ghidul oferă descrieri detaliate ale multiplelor dimensiuni care alcătuiesc cele zece domenii digitale și include fișe pentru fiecare dintre acestea, exemple de bună practică, idei de activități de aplicat la clasă, precum și trimiteri la alte resurse disponibile online. Documentul poate fi folosit împreună cu *Ghidul privind abilitățile de utilizare a Internetului* (Internet literacy handbook - <https://www.coe.int/en/web/children/internet-literacy-handbook>).
* Ghidul este în concordanță cu *Cadrul de referință al competențelor pentru o cultură democratică /* CRCCD (Reference Framework of Competences for Democratic Culture -<https://www.coe.int/en/web/education/competences-for-democratic-culture>. Mai multe informații despre CRCCD, cât și varianta în limba română a celor trei volume care alcătuiesc CRCCD, sunt disponibile pe site-ul dezvoltat de Institutul Intercultural Timișoara, la adresa <https://ccd.intercultural.ro/>

**3. Campania Consiliului Europei ”*Free to speak - safe to learn” Democratic schools for all***

* Prin această campanie școlile au oportunitatea de a-și etala bunele practici implementate în vederea promovării valorile şi principiilor democratice, de a se informa cu privire la multitudinea de resurse dezvoltate de Consiliul Europei, care pot fi valorificate la clasă, și pot stabili contacte directe cu alte școli din Europa. Site-ul dedicat campaniei este disponibil la adresa <https://www.coe.int/en/web/campaign-free-to-speak-safe-to-learn/home>.
* Școlile care doresc să comunice proiectele și inițiativele dezvoltate, care abordează una dintre cele șase teme ale Campaniei, sunt invitate să viziteze secțiunea *Get involved* a pagii web a Campaniei. Proiectele transmise vor fi publicate pe pagini individuale, iar școlile contribuitoare vor deveni membre ale *Rețelei Școlilor Democratice* (*Democratic Schools Network*).

**4. Campania Dosta!**

* Campania Dosta! a fost lansată în 2006 în Balcanii de Vest, ca parte a unui program comun al Consiliului Europei și Comisiei Europene. Începând cu 2008, campania a fost deschisă tuturor statelor membre ale Consiliului Europei.

Campania urmărește următoarele obiective:

* Lupta împotriva stereotipurilor şi prejudecăţilor negative împotriva romilor;
* Combaterea anti-ţiganismului în cadrul politicilor şi acţiunilor împotriva rasismului şi discriminării;
* Sensibilizarea asupra culturii, limbii şi istoriei rome.
* Materiale pentru implementarea campaniei au fost dezvoltate și în limba română, precum broșuri și instrumente specifice, care sunt disponibile la adresa <https://www.coe.int/en/web/roma-and-travellers/dosta-in-romania>.
* În acest context, Consiliul Europei a lansat, în aprilie 2019, două noi videoclipuri, realizate de copii, în scopul combaterii discriminării și prejudecăților față de copiii romi. Videoclipurile sunt disponibile în limba engleză, la adresele: https://youtu.be/Svhic8JuMPw și respectiv, <https://youtu.be/l-IJuh2GCBk>, urmând a fi traduse în mai multe limbi.

**Vă rugăm să diseminați informațiile la nivelul unității de învățământ pe care o conduceți**

|  |  |
| --- | --- |
| **Inspector școlar general,**  **Prof. dr. Genoveva Aurelia Farcaș** | **Inspector pentru proiecte educaționale**  **Prof. Gabriela Conea** |